फिटनेस ट्रेनर ने शेयर किया वर्कआउट वीडियो, एक्ट्रेस ने किया रिएक्ट
Bollywood's Actress Deepika Padukone's Pilates Workout Video On Social Media With Motor Machine दीपिका पादुकोण को बॉलीवुड की सबसे फिट एक्ट्रेस में से एक माना जाता है।
दीपिका पादुकोण को बॉलीवुड की सबसे फिट एक्ट्रेस में से एक माना जाता है। हाल ही में एक्ट्रेस का एक वर्कआउट वीडियो सोशल मीडिया पर सामने आया है, जिसमें वह पिलाटेस करती हुई नजर आ रही हैं। इस वीडियो को दीपिका की फिटनेस ट्रेनर यास्मीन कराचीवाला ने सोशल मीडिया पर शेयर किया है।
वीडियो में दीपिका MOTR (मूवमेंट ऑन द रोलर) पिलाटेस मशीन के साथ एक्सरसाइज कर रही हैं। यास्मीन ने बताया की ये 'मूवमेंट ऑन द रोलर एक्सरसाइज' उन लोगों के लिए एक टूल है जो ट्रेवल करना और फिट रहना पसंद करते हैं। इसके अलावा इस पिलाटेस मशीन को आप कही भी ले जा सकते हैं।
दीपिका ने किया रिएक्ट 
ट्रेनर ने दीपिका के वीडियो को शेयर करते हुए कैप्शन में लिखा, 'दीपिका पादुकोण का MOTR पिलेट्स रूटीन - ऊर्जा और सकारात्मकता के साथ शुरू करने का एक सही तरीका। इस वीडियो पर दीपिका ने एक मजेदार कमेंट करते हुए लिखा, 'मेरे बारे में कुछ अच्छी बातें भी कहो ना..जैसे मैं बहुत मेहनती हूं, मेरे पास सबसे अच्छा फॉर्म है, मैं तुम्हारी सबसे अच्छी स्टूडेंट हूं।'
फैंस ने की तारीफ 
दीपिका के फैंस ने इस वीडियो को काफी पसंद किया और कमेंट सेक्शन में उनकी तारीफ की है। एक यूजर ने कमेंट कर लिखा, 'दीपिका आप बहुत ज्यादा फिट है।' दूसरे यूजर ने कमेंट कर लिखा, दीपिका इस ऑन फायर।' तो वही तीसरे ने लिखा, 'सुपर फिट लेडी'।
दीपिका की आने वाली फिल्में
दीपिका के वर्कफ्रंट की बात करें तो दीपिका जल्दी ही ऋतिक रोशन के साथ फिल्म फाइटर में नजर आएंगी। फाइटर रिपब्लिक डे 2024 में रिलीज होगी। इस फिल्म में अनिल कपूर भी अहम रोल में हैं। इसके अलावा एक्ट्रेस हालही में शाहरुख खान और जॉन अब्राहम के साथ ‘पठान’ में दिखाई दी थीं। उनके पास ‘द इंटर्न’ और ‘प्रोजेक्ट के’ का हिंदी रीमेक भी है।